Video: Trane loop toe Tatjana podium bestyg’n Oomblik waarop die hele wêreld kan trots wees. Tatjana Schoenmaker het die goue medalje in die 200 m-borsslagitem in ’n nuwe rekordtyd gewen. Foto: Twitter. In 1996 was daar Penny Heyns in Atlanta. In 2021 het ons vir Tatjana Schoenmaker in Tokio. Die 24-jarige Suid-Afrikaanse swemmer het vanoggend die wêreldrekord in die 200 m-borsslagitem tot 2:18.95 verbeter om die goue medalje los te swem. Sodoende het sy die rekord van Denemarke se Rikke Pedersen (wat sy in 2013 opgestel het) met 0,17 sekondes verbeter. Schoenmaker was in ’n titaniese stryd met die VSA se Lilly King gewikkel, maar sy het genoeg petrol in die tenk oorgehad om in die laaste paar meter van die resies na ’n hoër rat oor te skakel. Sodoende het sy bewys dat ’n sportprofesie nie altyd ’n werklikheid word nie. King het vóór die Spele voorspel dat die VSA ’n uitstekende kans staan om ’n goue medalje in elke liewe swemitem te wen. You leave me Speechless and make me ????. Well done Tatjana.1st Gold for RSA female swimmer in 25years1st WR for RSA female swimmer in 22years1st Gold for Team SA at Tokyo 2020… and all in Breaststroke! So proud of you Tatjana. Congratulations Rocco pic.twitter.com/NOzzDzHiR7 — Penny Heyns (@pennyheyns) July 30, 2021 Schoenmaker spog met haar goue medalje. Foto: Anton Geyser/SASPA. “Dit is ’n onwerklike gevoel,” het Schoenmaker vanoggend in ’n impromptu-onderhoud met Martin Bester van Jacaranda FM gesê. Volgens Suid-Afrika se goue meisie het sy ná haar heldedade in die voorafgaande kwalifiserende rondes nie te waffers gevoel nie. En met “waffers” word hier bedoel nie soos iemand wat toe vinniger as 2:19.00 geswem het nie. “Let go and let God, is waaraan ek gedink het,” het Schoenmaker erken. Kaylene Corbett het weer eens ’n persoonlike beste tyd geswem – 2:20.06 beteken dat sy die eindstryd in die vyfde plek afgesluit het. Kaylene Corbett, Annie Lazor en Lilly King wens vir Schoenmaker geluk. Foto: Odd Andersen/AFP. “Ek sou bly gewees het om net in die Olimpiese eindronde te swem, maar om vir Kaylene saam met my hier te hê, maak dinge net soveel meer spesiaal.” Op haar beurt is Corbett ongelooflik trots op haar spanmaat se merkwaardige prestasie. “Om vyfde by die Olimpiese Spele te wees, is vir my ’n reuseprestasie. Maar om eerstehands te ervaar hoe my spanmaat die wêreldrekord verbeter, is ’n belewenis. Sy is ’n ongelooflike swemmer en vriendin,” het Corbett gesê. The moment has arrived ???? ???????? Watch her World Record-breaking swim here: https://t.co/rl9bbAIhJz#Tokyo2020 — SuperSport ???? (@SuperSportTV) July 30, 2021